Den Vest-Sjællandske Avis, 1815-08-01
Oversigt af Dagens Nyheder. Hele Europas Opmærksomhed er henvendt paa Napoleons Fangenskab; det skal have været den 11te Juli om Aftenen at han overgav sig til den Engelske Kapitain Maitland, som commanderede Linieskibet Bellerophon paa 74 Kanoner; imidlertid vare fra den 12te til 22de Juli endnu ingen Efterretninger indløbne og denne store Begivenhed til Engelland selv fra Havet af; men de Efterretninger, som man der har derom ere komne over Frankerige (fra Rochefort til den sydlige Kyst af Engelland er omtrent 90 danske Mile; Bellerophon kunde altsaa mageligt være kommet dertil i 10 Dage, naar Vinden havde været god, men den kan have været imod, dog bemærkes dette ikke; i vores Egn var den gunstig i de Dage for denne Seilads, da den var Sydvest eller Sydost) et Rygte siger vel, at Bellerophon er seet paa Høiden af Plymouth; et andet at den er løbet ind i denne Havn; men man har ingen Vished derom. Den Efterretning man har om Napoleons Fangenskab, har man saaledes allene fra Frankerige, men den er officiel fra den Franske Regjering; Hertugen af Otranto har meldet den til Lord Castlereagh i en offentlig bekjendtgjort Skrivelse, og Courerer ere afsendte med den til alle Europæiske Magter. Man anseer Napoleons Fængsling som en Virkning af den nærværende Franske Regjerings Foranstaltninger; Hertugen af Otranto (Fouche) skal strax efter det store Nederlag have indladt sig i Underhandling med Hertugen af Wellington om at bevirke Napoleons Udlevering til Engellænderne, af den Aarsag var det, at han selv begav sig til hans Hovedqvarteer; der blev derfore holdt Øie med Napoleon fra Landsiden af ved paalidelige Folk, som stode i Forbindelse med de Engelske Krigskibe, der krydsede uden for Rochefort (saaledes fortælles det i det mindste) den 8de Juli besteeg Napoleon Fregatten Saale, Mandskabet raabte til ham: leve Keiseren, han spadserede op og ned af Dækket. Men den 12te Juli gik han ombord paa BriggenEpervier (Høgen) og seilede ud til de Engelske Krigskibe; elleve af disse havde siden Maanedens Begyndelse krydset uden for Rochefort, den 9de Juli afsendte Napoleon General Bertrand i en Baad til den Engelske Chef og bad og frie Fart til America, det blev nægtet; men Kapt. Maitland lod ham tillige erklære, at naar han vilde begive sig ombord paa hans Skib, saa vilde han indestaae for hans Sikkerhed, og at han ikke paatvivlede, at jo den Brittiske Regjering vilde siden lade ham reise derhen hvor han selv ønskede; Napoleon svarede derpaa: at han ikke vilde udsætte Mandskabet paa sine to Fregatter for nogen Fare og at han helst vilde overlade sig til Engellændernes Æresfølelse og Høimodighed, hvorpaa han indskibede sig paa omtalte Brig, og begav sig ombord paa den Høistcommanderendes Skib. Bellerophon afseilede den 12te Juli, alle disse Efterretninger grunde sig paa Marine-Præfectens Bonnefour i Rochefort Jndberetning til Marine Ministeren i Paris, som igjen grunder sig paa Observationer, som ere anstillede af Søeofficerer, der vare udsendte for at iagttage, hvad der passerede og som siden igjen er bleven bekræftet af General Beckers mundtlige Udsagn, og ved Breve fra Rochefort. - Hvad skal man nu gjøre med Napoleon i Engelland, derom har et stort Stats-Conseil været holdet i London den 21de Julii, og derom raisonnere de Engelske Aviser: de tvivle paa at Kapt. Maitland har givet Napoleon saa gode Løfter, og siger at han ikke kunde være berettiget dertil; de finde det vel at være malhonet at udlevere ham til hans personlige Fiender, men de holde det for fornødent at passe godt paa ham; nogle mene: at han selv sendes til et Castel i Schott land, andre at han skal sættes paa Fæstningen Tomer i London, og atter andre at han skal leve frie som en Privatmand, men passes paa. (Hvem der bare vidste hvad de har snakket om i Conseilet) Alle ere enige om at det var til Profit, at have Fuglen, lille Bonny, to Maaneder i et Buur og at lade den see for Penge. Om hans Familie ere Efterretningerne ogsaa meget usikkre, saaledes siges paa et Sted: at hans Brødre Lucian, Joseph og Jerome ere arresterte; paa et andet Sted: at de ere afreiste fra Paris, paa et tredie, at Joseph var den 12te i Rochefort; at Napoleons Moder og Exdronninger af Holland, Hortense, har forgiæves anholdet og en Audients hos Keiser Alexander; og endelig: at de Europæiske Magter ville deele hans Brødre imellem sig, saa at Joseph skal komme til Rusland, Jerome til Preussen, Lucian til Engelland og Ludvig til Østerrige.